Source: http://docplayer.hu/2330689-Fejlesztesi-koncepcio-b-e-k-o-l-c-e.html
Timestamp: 2018-01-22 12:53:59
Document Index: 3765834

Matched Legal Cases: ['Bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'bíróság ']

FEJLESZTÉSI KONCEPCIÓ B E K Ö L C E - PDF
FEJLESZTÉSI KONCEPCIÓ B E K Ö L C E
Download "FEJLESZTÉSI KONCEPCIÓ B E K Ö L C E"
1 EGRI ÉPÍTÉSZ IRODA KFT. HM. Bíróság mint Cégbíróság Cg Eger, Dobó utca 18. Tel.: 36/ Fax: 36/ FEJLESZTÉSI KONCEPCIÓ B E K Ö L C E TELEPÜLÉSRENDEZÉSI TERVÉHEZ Bekölce Község Önkormányzat Képviselő-testületének 144/2004. (XII. 09.) számú testületi határozata november hó
2 1 I. BEVEZETÉS A településfejlesztési koncepció a település fejlesztésével kapcsolatos főbb önkormányzati elhatározásokat foglalja rendszerbe. A jelenlegi állapotot feltáró vizsgálatok alapján készül és megalapozza a település területének távlati felhasználását meghatározó településszerkezeti tervet. A koncepció irányt mutat a település lakosságának és vezetésének hosszú távra a település fejlesztésével kapcsolatos döntések meghozatalában. II. ÖSSZEFOGLALÓ VIZSGÁLAT 1. Adottságok Bekölce Heves megye északi szélén fekvő település. Eger felől a 25. sz. főútról három irányból, Bélapátfalva, Egercsehi és Szentdomonkos felől is megközelíthető. A megye 13 északi településéből a közelmúltban alakult kistérség, amelynek városi rangra emelt központja Bélapátfalva lett. A település igazgatási területe 1377 ha, belterülete 103 ha. A Bükk hegységtől nyugatra található változatos felszínű dombvidéken, a Bekölce patak völgyében fekszik. Tengerszint feletti magassága 292 és 457 m közé esik. A külterület termőterültének 52%-a gyep, 35%-a erdő, 13%-a szántó. Az Országos Területrendezési Terv erdőgazdálkodási térségbe sorolja. Érinti az országos ökológiai hálózat és az érzékeny természeti területek övezete. 2. Népesség, foglalkoztatottság, gazdaság Bekölce lélekszáma 1870 és 1960 között több mint kétszeresére emelkedett, azóta mintegy 400 fővel csökkent ig a csökkenés oka elsősorban az elköltözés volt után a beköltözők száma meghaladta az elköltözőkét, de az egyre csökkenő születési számhoz viszonyítva növekedett a halálozási szám. A korösszetétel kedvezőtlenebb a megyei átlagnál. A lakosság egyharmada 60 év feletti. A évi népszámláláskor a lakónépesség száma 808 fő volt. A következő évtizedben további csökkenéssel számolunk. A lakosság iskolai végzettsége a megye többi községének átlagához viszonyítva alacsony. A lakosság többsége csak általános iskolába járt. Az aktív keresők aránya is a megyei átlag alatt van. A foglalkoztatottak fele az iparban, másik fele a szolgáltatásban dolgozik, mindössze 1 fő él mezőgazdaságból.
3 2 Az aktív keresők egyharmada helyben, kétharmada más településen talált munkalehetőséget ben 85 főt foglalkoztattak Bekölcén, akik közül 74 volt helyi lakos. A 85%-uk a szolgáltatás területén dolgozott. 3. Településszerkezet, területfelhasználás Bekölce településszerkezetét a domborzati adottságok határozták meg. A kelet-nyugati völgyben, a főút és a Bekölce patak mentén elnyúló község északon két, délen egy völgy irányába terjeszkedett. A telkek többsége szalagtelek, csak néhány táblatelek van a központban és a falu keleti részén. A községben még vannak beépítetlen, kert művelésű telkek. A település központja a két fővölgy találkozásánál alakult ki. Itt találhatók az intézmények és itt volt a TSZ központ is. A patak mellett kissé kiszélesedő völgyben külterületen alakítottak ki sportpályát. 4. Lakások Bekölcén 366 db lakás található. A lakásállomány kétharmada 1960 előtt, 20%-a a 60-as években épült. Mindössze 13%-a 1970 utáni. A lakások több mint fele 80 m 2 feletti, 40%-a három vagy annál több szobás. A évi népszámláláskor hálózati vízvezetékkel a lakások 70%-a rendelkezett. A gázhálózatra a lakások 54%-a kötött rá. Még abban az évben megépült a szennyvízcsatorna is. 5. Intézmények Községháza - Polgármesteri Hivatal Rákóczi u. 3. Tűzoltószertár Béke u. Óvoda Béke u. 43. A 25 férőhelyes óvodába jelenleg 20 gyermek jár egy összevont csoportba. Az iskolával közös épületben egy 100 adagos konyha is található. Általános iskola Béke u. 43. A 23 alsótagozatos diák oktatása két összevont osztályban történik. A felsőtagozatosok Egercsehibe járnak. Az iskolának két tanterme van. Művelődési ház és könyvtár Béke u. 41. A házban 200 férőhelyes nagyterem, színpad, öltöző, házasságkötő terem van. Itt található a kötetes könyvtár is. Az épület felújításra szorul. Felnőtt háziorvosi rendelő Rákóczi u. 1. Az új épületben naponta van rendelés. Az épületben található az Anya - és csecsemővédelmi Tanácsadó.
4 3 Takarékszövetkezet Rákóczi u. 2. Posta Béke u Idegenforgalom A település nyugati szélén található a Csapó sportistálló, ahol lovasoktatás folyik, lovastáborokat, téli edzőtábort, lovastúrákat szerveznek, és lovasversenyeket rendeznek. A Kossuth u. 3. sz. telken erdei iskola és túristaház található. Falusi vendégfogadó egy házban három szobával működik. 7. Értékvédelem A település határában a borsodnádasdi út mellett Újkőkori (bükki kultúra) telep leletei kerültek elő. A községet a Bél nemzetségbeli Mikó telepítette 1381-ben ben Bekewlcze névalakban említik. Birtokosai között a Bekölczei, Czobor, Farmasi, Bellényi, Draskóczy család szerepelt. A községnek védett épülete nincs. 8. Természetvédelem Bekölce területén országos jelentőségű természetvédelmi terület nincs. Az Országos Területrendezési Terv az országos ökológiai hálózat és az érzékeny természeti területek övezetébe sorolja a külterületek túlnyomó részét. 9. Közlekedés Bekölcén a 2510 számú Egercsehi - Mikófalva összekötőút halad át, amelyhez a számú Szentdomonkos - Bekölcei bekötőút csatlakozik. A településről kivezető utak minden irányban a 25. sz. főút felé teremtenek kapcsolatot. A szomszédos Balaton községgel nincs közvetlen közúti kapcsolata. A településnek mindössze hét utcája van, melyekből kisebb közök nyúlnak. Az utak rossz állapotúak, még földút is van. Az állami út szintén felújításra szorul. Az utcák vegyes használatúak. Járda a főút mellett sincs. Közvetlen vasúti kapcsolata nincs. A legközelebbi állomás kb. 6 km-re Bélapátfalván található. A tömegközlekedést autóbuszjáratok biztosítják. A legtöbb járat Egercsehin keresztül közlekedik Egerbe. Bélapátfalva és Bekölce között alig van kapcsolat. A buszfordulót a belterület nyugati részén alakították ki. 10. Közművek A településen a közüzemű vízvezetékhálózat 1986-ban, a gázvezeték 1998-ban, a szennyvízcsatorna-hálózat 2001-ben kiépült.
5 4 A jó minőségű ivóvizet az ÉRV Rt. biztosítja. Szintén az ÉRV Rt. üzemelteti a csatornahálózatot, amelynek a Mónosbéli szennyvíztisztító a befogadója. A távbeszélőhálózat az Egri primer körzethez kapcsolódik. A községben van kábeltelevízió hálózat. III. SWOT analízis Erősségek Gyengeségek jó levegő, csendes környezet, kis átmenőforgalom, közművesítettség, természeti környezet, erdővel, gyeppel fedett dombok utak minősége, kevés munkahely, az alapellátás hiányos, a lakosság korösszetétele Lehetőségek Veszélyek kistérségi kapcsolatok erősítése, idegenforgalom erősítése, lovasbázis fejlesztése, úthálózat felújítása elöregedő népesség, csökkenő népességszám, munkanélküliség, külterületi utak felújítása késik, kevés gyermek, központosított intézmények IV. JÖVŐKÉP, KITÖRÉSI LEHETŐSÉGEK A táj, a természet, a jó levegő, a csendes környezet a település védendő értékei. A település jó adottságokkal rendelkezik a lovasturisztikai szolgáltatásokhoz. A meglévő bázisra épülő szolgáltatások és programok bővítése a település számára fontos idegenforgalmi lehetőség. V. CÉLOK ÉS FELADATOK 1. Népesség és foglalkoztatás a helyi fiatalok és a letelepedni szándékozók lakhatási feltételeinek segítése, az idősek házigondozásának biztosítása, igény esetén gondozóház működtetése, a meglévő munkahelyek megőrzése, újak teremtése, tanulás, továbbképzés támogatása, a kistérségi együttműködés erősítése.
6 5 2. Lakásellátás a belső tartalékok feltárása, lakótelkek kialakítása, a lakásépítés segítése, terület előkészítéssel. 3. Intézmények művelődési ház és könyvtár felújítása, 50 férőhelyes idősek otthona építése, korszerű konyha kialakítása, intézmények akadálymentesítése, sportpálya és öltöző felújítása, a temető rendezése, a ravatalozó korszerűsítése, szállásférőhelyek számának növelése, ifjúsági klub kialakítása, községháza bővítése vagy új építése. 4. Idegenforgalom a falusi turizmus fejlesztése, szálláshelyek kialakítása, kistérségi összefogással programok szervezése. 5. Értékvédelem a település monográfiájának kiadása, helyi védelemre érdemes épületek kijelölése, a még meglévő régi lakóházak megörökítése, a hagyományos lakóépületek felújítása, a hagyományos lakóházak bontása esetén felmérési rajz készítése. 6. Tájfejlesztés, a természeti értékek megóvása az országos ökológiai hálózat övezetébe tartozó területek természetes állapotának megtartása, A természetközeli állapotú területek, a vizes és vízközeli élőhelyek megóvása. 7. Környezetfejlesztés, a káros hatások csökkentése a közlekedésből eredő légszennyezés mérséklése a burkolt útfelületek szélesítésével, hiányzó burkolatok építésével, illegális hulladéklerakás megakadályozása, a szelektív hulladékgyűjtés és elszállítás szorgalmazása, a fejlesztési területek közműhálózatának kiépítése, a szennyvízcsatornára való rácsatlakozás szorgalmazása.
7 6 8. Zöldterületek, zöldfelületek fejlesztése a meglévő közkertek megőrzése, karbantartása, az utak menti zöldsávok rendezése, egységes fasorok telepítése, az intézmény jellegű zöldterületek és a közintézmények, valamint gazdasági területek kötelezően kialakítandó zöldfelületeinek kialakítása és karbantartása. 9. Közlekedésfejlesztés a hiányzó útburkolatok megépítése, a belső úthálózat felújítása, a bekötőút felújításának szorgalmazása, közúti kapcsolat Balaton felé, külterületi utak (pályázatok) építése, autóbusz megálló kiépítése, buszváró építése, járdák, parkolók építése. 10. Közműfejlesztés a beépítésre tervezett területek közműhálózatának kiépítése, a még hiányzó közművezetékek pótlása, a rákötések szorgalmazása, vízrendezési terv készítése, övárkok építése, karbantartása, a közvilágítás korszerűsítése, faoszlopok cseréje. VI. PROGRAMOK, TERVEK 1. Lakótelkek kialakítása belterületi beépítetlen, kert művelési ágú ingatlanokból. 2. Az önkormányzati intézmények felújítása. 3. Községháza építése. 4. Ifjúsági klub létesítése. 5. Szálláshely kialakítása. 6. Idősek otthona építése. 7. A településközpont és faluszépítési program folytatása. 8. A sportpálya fejlesztése, további létesítmények elhelyezéséhez területbiztosítás. 9. Zöldterületek, közterületi zöldfelületek rendezése. 10. A közműhálózat fejlesztése a beépítésre tervezett területeknél, a meglévő hálózatra történő rákötés szorgalmazása. 11. Közvilágítás korszerűsítése. 12. Útfelújítás, parkoló, buszmegálló építése. 13. Hulladékgazdálkodás.
EGRI ÉPÍTÉSZ IRODA 3300 Eger, Dobó utca 18. Tel.: 36/511-570 Fax: 36/411-890 Heves Megyei Bíróság mint Cégbíróság Cg. 10-09-021606 E-mail: egriepir@enternet.hu FEJLESZTÉSI KONCEPCIÓ HERÉD TELEPÜLÉSRENDEZÉSI
E G E R C S E H I TELEPÜLÉSRENDEZÉSI TERVE
EGRI ÉPÍTÉSZ IRODA 3300 Eger, Dobó utca 18. Tel.: 36/511-570 Fax: 36/411-890 Heves Megyei Bíróság mint Cégbíróság Cg. 10-09-021606 E-mail: egriepir@egriepir.hu E G E R C S E H I TELEPÜLÉSRENDEZÉSI TERVE
K Á L TELEPÜLÉSRENDEZÉSI TERVE
EGRI ÉPÍTÉSZ IRODA KFT. 3300 Eger, Dobó utca 18. Heves Megyei Bíróság mint Cégbíróság Cg. 10-09-021606 Tel.: 36/511-573 Fax: 36/511-574 E-mail: egriepir@egriepir.hu K Á L TELEPÜLÉSRENDEZÉSI TERVE FEJLESZTÉSI